Jedan novi test mogao bi u budućnosti da zameni kolonoskopiju
Kolonoskopija je trenutno najpouzdaniji test za rak debelog creva. Medjutim, test krvi bi jednoga dana mogao da postane nova opcija za 
Iste nedelje, kada je predsedniku Bušu radjena kolonoskopija, kako bi se videlo da li ima kanceroznih ili predkanceroznih izraslina – poznata američka evangelistička propovednica preminula je od raka debelog creva. Njeno ime bilo je Temi Fej Mesner. Ona se pojavila na televizijskoj mreži CNN samo nekoliko dana pred smrt. «Kada napustim ovaj svet – zato što volim gospoda – otićiću pravo u raj». Temi Fej Mesner je jedna od 600 hiljada osoba koji će umreti od raka debelog creva ove godine, sudeći prema podacima zvaničnika Svetske zdravstvene organizacije. Rak debelog creva pogadja veći deo creva i deo debelog creva koji vodi ka rektumu. To je četvrta po redu najčešća vrsta raka. Ali, ako se ustanovi u ranoj fazi, pravilan tretman skoro uvek vodi ka potpunom izlečenju. Lekari su uklonili pet polipa, ili izraslina kao što je ova, tokom kolonoskopije kod predsednika Buša. Gastroenterolozi kažu da je pronalaženje polipa tokom kolonoskopije veoma često. Doktor Rošina Radžapaksa. «Zaista se trudimo da zaustavimo rak debelog creva pre nego što se pojavi i zato kada pronadjemo polip, što je pred- kancerozna izraslina, uklanjamo ga tako da on nema šanse da se pretvori u rak». Doktor Radžapaksa preporučuje ljudima da bi trebalo da redovno idu na kolonoskopiju počevši od svoje 50. godine, a zatim na svakih 10 godina. Ljudima koji imaju polipe potrebno je češće snimanje. U Sjedinjenim Državama nivo smrtnosti od raka debelog creva je opao. Stručnjaci to pripisuju ranijem otkrivanju i poboljšanom snimanju. Medjutim, istraživači na medicinskom centru univerziteta Džons Hopkins u Baltimoru, u Merilendu, ustanovili su nedavno da proteini u krvi mogu da identifikuju rak. Naučnici su ispitivali uzorke krvi naizgled zdravih ljudi pre kolonoskopije i uporedili ih sa uzorcima krvi ljudi kod kojih je utvrdjen rak debelog creva. Oni su koristili odredjeni protein kao indikator za bolest i bili su u mogućnosti da ustanove – uz 100 odsto sigurnosti – ko ima rak, a ko nema. Istraživači su takodje bili u stanju da utvrde koji naizgled zdravi ljudi su imali pred-kancerozne izrasline. Kolonoskopija je trenutno najpouzdaniji test za rak debelog creva. Medjutim, test krvi bi jednoga dana mogao da postane nova opcija za utvrdjivanje ove bolesti.